La comunitat de pràctica Dign@ (CoP Dign@) neix de la inquietud de professionals de diferents horitzons que atenen adolescents i joves a Tarragona.
La reflexió sobre la masculinitat i la feminitat, dels valors adjudicats per la societat, va fer que l'equip de treball es plantegés la recerca de la dignificació de la persona, més enllà de les lectures de gènere i el que comporten aquestes (violència...).
Amb aquesta idea, es tracta de visibilitzar les diferents identitats que conformen a les persones, no només com a professionals, sinó també amb la població amb la que treballen.
Amb aquest objectiu es pretén elaborar un recurs, cercant els canals comunicatius més propers a l'adolescència i joventut, que pugui ser emprat en diferents àmbits, tant formals com a informals.
Aquesta jornada serà un espai d'estimulació mental i emocional per vivenciar les diferents identitats i realitats de gènere, activant diferents escenaris possibles del nostre dia a dia professional.
S'ha estructurat per poder compartir vivències, experiències (de la tasca professional o pròpies), que reverteixin en el recurs final que s'elaborarà i que es farà arribar a totes les persones participants.
La jornada es presenta amb un caire proactiu, participatiu i innovador, amb un museu d'identitats (ID-Museum), amb tallers simultanis amb dos torns, i finalment, un espai de reflexió i diàleg entre professionals experts i assistents.
Amb el lema de la jornada Dignifica't, dignifica'm! s'espera potenciar la tasca realitzada des de fa mesos pels professionals i estudiants integrants de la CoP, així com trobar nous camins de reflexió, gràcies a la participació de més professionals, que augmentin la qualitat del recurs educatiu final.
Carla Aguilar Cunill, primera tinenta d'alcalde, consellera de Participació, Serveis Socials, Benestar Animal i Portaveu de l'Ajuntament de Tarragona
Nuria Clèries Nerín, directora del Centre d'Estudis Jurídics i Formació Especialitzada del Departament de Justícia (DJ)
Gisela Torns Payà, directora general d'Execució Penal a la Comunitat i de Justícia Juvenil del DJ
10-10.15 h Presentació de la CoPTarragona "Dign@"
Presentació dels espais i funcionament de la Jornada Claustre
Claustre Dasca Vizcaíno, servei de Prevenció a les Addiccions de l'Ajuntament de Tarragona, e-moderadora de la CoP
Hi ha 2 torns de cada taller, cada assistent podrà fer–ne dos consecutius.
12.45-13.45 h Dinàmica de la "cadira calenta".
Eva Ferran Roig, directora dels Serveis Territorials del Departament de Justícia a Tarragona
L'activitat dona dret a certificat d'assistència.
Durant la Jornada, es podrà visitar l'e-museum, de la companyia Teathron, performance sobre identitats i violència de gènere.
Una experiència vivencial empàtica que convida a la reflexió, la reeducació i la transformació social.
Els visitants podran establir un diàleg amb les escultures/persones que representen diferents identitats de gènere/à genere, fins i tot amb la pròpia violència que presenta múltiples màscares.
Trobareu el material didàctic de la jornada al web del CEJFE (Apartat Formació>Compartim> Tarragona ) uns dies després de la jornada.
Programa de gestió del coneixement
Centre d'Estudis Jurídics i Formació Especialitzada Serveis Territorials de Justícia a Tarragona